12.12.2022
RO
Jurnalul Oficial al Uniunii Europene
L 318/117
(4)
Decizia de punere în aplicare (UE) 2022/728 a Comisiei (6) s-a adresat Belgiei, Germaniei, Greciei, Franței, Ciprului, Letoniei, Luxemburgului, Maltei, Țărilor de Jos, României și Suediei.
În decizia respectivă, Comisia a constatat că obiectivele de performanță în domeniul rentabilității pentru serviciile de rută incluse în proiectul de plan de performanță pentru PR3 al Suediei nu sunt coerente cu obiectivele de performanță la nivelul Uniunii și a emis recomandări pentru revizuirea obiectivelor respective.
(5)
Ca răspuns la războiul de agresiune al Rusiei împotriva Ucrainei, care a început la 24 februarie 2022, Uniunea a impus măsuri restrictive prin care interzice transportatorilor aerieni ruși, oricărei aeronave înmatriculate în Rusia și oricărei aeronave care nu este înmatriculată în Rusia dar este deținută sau închiriată sau controlată în alt mod de o persoană fizică sau juridică, entitate sau organism rus să aterizeze pe teritoriul Uniunii și să decoleze de pe acesta sau să îl survoleze.
Aceste măsuri restrictive și contramăsurile adoptate de Rusia au determinat modificări ale traficului aerian în spațiul aerian european.
Anumite state membre, inclusiv Suedia, au fost grav afectate de o reducere semnificativă a numărului de survoluri în spațiul aerian aflat în responsabilitatea lor.
Cu toate acestea, la nivelul Uniunii, impactul observat asupra numărului de zboruri a fost limitat, ceea ce contrastează cu reducerea drastică a traficului aerian în întreaga Europă care a rezultat în urma izbucnirii pandemiei de COVID-19.
(6)
La 13 iulie 2022, Suedia a prezentat un proiect de plan de performanță revizuit pentru PR3 (denumit în continuare „proiectul de plan de performanță revizuit”) în vederea evaluării de către Comisie.
(7)
Organismul de evaluare a performanței, care asistă Comisia la implementarea sistemului de performanță în temeiul articolului 11 alineatul (2) din Regulamentul (CE) nr.
549/2004, a prezentat Comisiei un raport care conține avizul său privind evaluarea proiectului de plan de performanță revizuit.
(8)
În conformitate cu articolul 15 alineatul (1) din Regulamentul de punere în aplicare (UE) 2019/317, Comisia a evaluat coerența obiectivelor de performanță locale incluse în proiectul de plan de performanță revizuit pe baza criteriilor de evaluare prevăzute la punctul 1 din anexa IV la regulamentul de punere în aplicare respectiv și ținând seama de circumstanțele locale.
În ceea ce privește fiecare domeniu-cheie de performanță și obiectivele de performanță aferente, Comisia a completat evaluarea cu o revizuire a elementelor prevăzute la punctul 2 din anexa IV la regulamentul de punere în aplicare respectiv.
(9)
Previziunile de bază privind traficul ale Serviciului de statistică și previziuni al Eurocontrol („STATFOR”) publicate în iunie 2022 țin seama de modificarea circumstanțelor menționată în considerentul 5.
Pe baza previziunilor respective, Comisia observă că Suedia se confruntă în continuare cu o deteriorare semnificativă a perspectivelor de trafic pentru restul PR3 ca urmare a războiului de agresiune al Rusiei împotriva Ucrainei.
Întrucât aceste modificări ale circumstanțelor au un impact considerabil asupra obiectivelor de performanță incluse în proiectul de plan de performanță revizuit, ele trebuie luate în considerare pentru evaluarea obiectivelor de performanță locale incluse în proiectul respectiv.
EVALUAREA COMISIEI
Evaluarea obiectivelor de performanță în domeniul-cheie de performanță al siguranței (10)
Pentru domeniul-cheie de performanță al siguranței, Comisia a evaluat coerența obiectivelor prezentate de Suedia în ceea ce privește eficacitatea managementului siguranței furnizorilor de servicii de navigație aeriană („ANSP”) pe baza criteriului prevăzut la punctul 1.1 din anexa IV la Regulamentul de punere în aplicare (UE) 2019/317.
(11)
Obiectivele de performanță locale în domeniul siguranței propuse de Suedia pentru principalul furnizor de servicii de navigație aeriană, LFV, în ceea ce privește eficacitatea managementului siguranței, defalcate pe obiective de management al siguranței și exprimate ca nivel de implementare, sunt următoarele:
(6) Decizia de punere în aplicare (UE) 2022/728 a Comisiei din 13 aprilie 2022 privind lipsa de coerență a anumitor obiective de performanță incluse în proiectele de planuri de performanță la nivel național și la nivel de bloc funcțional de spațiu aerian prezentate de Belgia, Germania, Grecia, Franța, Cipru, Letonia, Luxemburg, Malta, Țările de Jos, România și Suedia în temeiul Regulamentului (CE) nr.
549/2004 al Parlamentului European și al Consiliului cu obiectivele de performanță la nivelul Uniunii pentru cea de a treia perioadă de referință și care prevede recomandări pentru revizuirea obiectivelor respective (JO L 135, 12.5.2022, p. 4).